รายงานพิเศษ ยืนยันใช้น้ำประปาหุงข้าวไม่เสี่ยงมะเร็ง
ประปา-หมอโต้ข่าวแชร์มั่ว,จากการที่มีการแชร์ข้อมูลในโซเชียลมีเดียกันอีกครั้งว่า หากนำน้ำประปามาหุงข้าวจะทำให้เกิดสารไตรฮาโลมีเทน หรือสารก่อมะเร็ง เมื่อเร็วๆนี้การประปานครหลวง (กปน.) การประปาส่วนภูมิภาค (กปภ.) จึงออกมายืนยันว่าประปาสะอาดและปลอดภัย วอนประชาชนชัวร์ก่อนแชร์,ปริญญา ยมะสมิต ผู้ว่าการ กปน. และนายกสมาคมการประปาแห่งประเทศไทย (สปปท.) ชี้แจงว่า ข้อมูลในโซเชียลมีเดียเรื่องการนำน้ำประปามาหุงข้าวจะทำให้เกิดสารไตรฮาโลมีเทน หรือสารก่อมะเร็งนั้น ไม่เป็นความจริงแต่อย่างใด เพราะ กปน.ได้นำการบริหารจัดการน้ำประปาปลอดภัย (Water Safety Plan) ตามคำแนะนำขององค์การอนามัยโลก (WHO) มาใช้กับการผลิตน้ำประปาทุกขั้นตอน รวมทั้งการเฝ้าระวังสารไตรฮาโลมีเทน พบว่า มีค่าไตรฮาโลมีเทนรวมอยู่ในเกณฑ์น้ำดื่มของประเทศสหรัฐอเมริกาและประเทศญี่ปุ่น ขณะที่ปริมาณคลอรีน ซึ่งเป็นสารที่ทั่วโลกนิยมใช้เพื่อป้องกันเชื้อโรคและรักษาคุณภาพน้ำ กปน.ได้ควบคุมปริมาณคลอรีนอิสระในทุกขั้นตอนการผลิตน้ำ ซึ่ง WHO กำหนดปริมาณสารคลอรีนในน้ำที่ไม่ส่งผลต่อสุขภาพร่างกาย คือ ไม่เกิน 5 มิลลิกรัมต่อลิตร,กปน.ได้นำทีมลงพื้นที่ตรวจวิเคราะห์คุณภาพน้ำภายในสถาบันอาหารพบว่า น้ำประปามีค่าสารไตรฮาโลมีเทน เฉลี่ย 0.29 อยู่ในเกณฑ์มาตรฐาน WHO (ไม่เกิน 1) และอยู่ในเกณฑ์มาตรฐานน้ำดื่มของประเทศสหรัฐอเมริกา (ไม่เกิน 80 ไมโครกรัมต่อลิตร) ซึ่งเป็นการตรวจสอบที่พิสูจน์ได้ทางวิทยาศาสตร์,สมชาย มนต์บุรีนนท์ รักษาการแทนผู้ว่าการ กปภ. ระบุว่า ขอยืนยันว่า น้ำประปาปลอดภัยใช้หุงข้าวได้ แม้ว่าการเกิดสารไตรฮาโลมีเทนซึ่งเป็นสารก่อมะเร็ง จะเกิดได้จากการทำปฏิกิริยาของคลอรีนกับสารอินทรีย์ในน้ำก็ตาม แต่สารอินทรีย์ที่ทำปฏิกิริยาได้ดี คือ กลุ่มที่มีโมเลกุลขนาดเล็ก เช่น กรดฮิวมิก และกรดฟุลวิก ในขณะที่ข้าวสาร หรือแป้งต่างๆเป็นกลุ่มที่มีโมเลกุลขนาดใหญ่ จึงทำปฏิกิริยาได้ช้ามาก,อีกทั้งคลอรีนต้องอยู่ในรูปของคลอรีนอิสระ ซึ่งในระบบประปามีการควบคุมการจ่ายคลอรีนที่เหมาะสม โดยมีปริมาณคลอรีนอิสระคงเหลือถึงบ้านผู้ใช้น้ำประมาณ 0.2-0.5 มิลลิกรัมต่อลิตร นอกจากนี้ การนำน้ำประปาไปใช้เพื่อการหุงต้มจะยิ่งทำให้คลอรีนอิสระดังกล่าวระเหยไปได้เร็วขึ้น ดังนั้น โอกาสที่จะเกิดสารไตรฮาโลมีเทนจากการนำน้ำประปาไปประกอบอาหารจึงน้อยมาก,ยงวุฒิ เสาวพฤกษ์ ผู้อำนวยการสถาบันอาหาร กระทรวงอุตสาหกรรม กล่าวว่า เมื่อปี 2559 สถาบันอาหารได้ทำการทดลอง การทดสอบความปลอดภัยจากการใช้น้ำประปาหุงข้าว โดยวัดปริมาณสารไตรฮาโลมีเทนในน้ำประปา น้ำซาวข้าว น้ำหุงข้าว และข้าวหุงสุก และได้รับการพิสูจน์แล้วว่าการใช้น้ำประปาหุงข้าวไม่ทำให้ปริมาณของสารไตรฮาโลมีเทนเพิ่มขึ้น และไม่เสี่ยงต่อการเกิดมะเร็ง,นพ.บุญชัย อิศราพิสิษฐ์ ผู้อำนวยการศูนย์ธรรมชาติบำบัดเวลเนสแคร์ กล่าวว่า ตนเป็นคนหนึ่งที่ได้รับความเสียหายจากการถูกนำภาพไปแอบอ้างประกอบข้อความที่เป็นเท็จ จนอาจทำให้เกิดการเข้าใจผิดว่าเป็นผู้กล่าวว่าน้ำประปาหุงข้าวเป็นอันตราย ซึ่งขอยืนยันว่าไม่เป็นความจริง ที่สำคัญไม่ต้องการให้ประชาชนได้รับความเสียหายจากการรับข้อมูลข่าวสารอันเป็นเท็จ.
จากการที่มีการแชร์ข้อมูลในโซเชียลมีเดียกันอีกครั้งว่า หากนำน้ำประปามาหุงข้าวจะทำให้เกิดสารไตรฮาโลมีเทน หรือสารก่อมะเร็ง
การประปานครหลวง,น้ำประปา,หุงข้าว,สารก่อมะเร็ง,โซเชียลมีเดีย